אמנון ברנזון

אמנון בֶּרֶנזון (8 ביוני 1941 – 18 בנובמבר 2018) היה זמר, שחקן ומפיק ישראלי. אמנון ברנזון היה בנם של מלכה ואברהם ברנזון, פעיל תנועת "הקואורדינציה הציונית לגאולת ילדים יהודים" (איתור ילדים יהודים באירופה שלאחר מלחמת העולם השנייה). נולד בקיבוץ דפנה וגדל בקיבוץ כפר גלעדי. לברנזון שתי אחיות ואח - אהרון ברנזון, לימים ראש מועצת ראש פינה. התגייס בתחילת שנות השישים ללהקת הנח"ל. לאחר השחרור הצטרף ל"בימת הקיבוץ" בין המופעים: "זוג אופניים" ומחזהו של נתן שחם, "הם יגיעו מחר". בשנת 1969 השתתף במופע "הלוך הלכה החבריא". בין השירים ששר כסולן: "עץ התפוח". לאחר שהמופע נקלע לקשיים נטל ברנזון לידיו את הפקת המופע בו וזכה להצלחה מרובה (כ-500 מופעים). מכאן והלאה החל לפעול כמפיק. בשנת 1971 הפיק את המופע "השטן ואשת האיכר", ואף השתתף בו. בין השירים ששר כסולן: "העגורים". באותה שנה הופיע בסרט "בלומפילד" לצידו של ריצ'רד האריס. בשנת 1988 שיחק בסרטו של יואל שרון "בצילו של הלם קרב", לצידם של אשר צרפתי ודן תורג'מן וב-1989 השתתף בסרטו של נפתלי אלטר "כח משיכה". בשנות השבעים היה נשוי לנירה, אם שלושה מילדיו. בשנות השמונים נישא לזמרת רונית אופיר ולהם בת בשם נוגה. נפטר ב-18 בנובמבר 2018, והובא למנוחות בבית הקברות בקיבוץ כפר גלעדי, בו גדל. 1969 – "נסיעה מדומה": שירי לאה גולדברג בהלחנת סשה ארגוב: "נחל שלי", "ההר הירוק", "שיר ההפלגה" ועוד. בין המשתתפים: לוליק ואופירה גלוסקא. 1970 – "השטן ואשת האיכר": הפקה וביצוע עם מיכל טל ורפי גרנות; תרגום: דן אלמגור, בימוי:נדב לויתן, עיבוד מוזיקלי: אריה לבנון. ההפקה הוכתרה כהצגת הבידור של השנה (כ-700 הופעות בכל רחבי הארץ). 1973 – "החייט ואשת הסנדלר": כתב וערך: דן אלמגור, עיבד: אריה לבנון, ביים: נדב לויתן. בהשתתפות: ברנזון, שלומית אהרון, קרול מריל, רפי גרנות. הפקה זו נקטעה עקב מלחמת יום הכיפורים. 1974 – "אני פשוש": הצגת ילדים מצליחה לשירים של ע. הלל. מרבית השירים הולחנו בידי סשה ארגוב ואת חלקם הלחין שלמה גרוניך. בימוי: נדב לויתן, עיבוד מוזיקלי: דן אלמגור. בהשתתפות שלומית אהרון, עזרא דגן, רפי גרנות ופנינה וילצ'ר. המופע זכה לשבחים רבים בתקשורת (כ-700 הצגות). 1975 – "הכל עובר חביבי": שירי שנות החמישים בארץ ובעולם. עורך אהוד מנור, במאי צדי צרפתי, מעבד מוזיקלי- אלדד שרים. המופע הועלה יותר מ-600 פעם וזכה בפרס כינור דוד. 1976 – "במדינת הגמדים": שירי ילדים משנות החמישים, בהשתתפות: גבי שדה (לימים טנור בעל שם עולמי), פנינה בריק ורותי בן אברהם. (יותר מ-400 מופעים) זכה בפרס כינור דוד להצגת ילדים. 1981 – "לבי שייך לברודוויי": בהשתתפות 8 מבצעים אמריקאים. בימוי וכוריאוגרפיה: דונלד מקייל, סולן וכוריאוגרף של להקת המחול אלווין איילי (למעלה מ-200 מופעים ברחבי הארץ). 1986 – רונית אופיר, בוגרת "בית צבי" (ולימים רעייתו). עיבוד וליווי מוזיקלי: חיים לוי. (כ-11 שנים מופעים ב"קרוקודיל" הרצליה, וקלטות שירים עבריים) 2009 - מופע נוסטלגי המורכב משני חלקים: חלק ראשון: "הלוך הלכה החבריא לשטן.. ולאשת האיכר", כולל שירים נוסטלגיים מהמופעים. משתתפים נוספים: מיכל טל וליאור ייני. חלק שני: "האמיני יום יבוא" - שירי העשור למדינה בליווי להקת מחוללים הרוקדים לצליל קולו של אמנון וזמרת אורחת את שירי העשור להם חוברו ריקודים. מדיה וקבצים בנושא אמנון ברנזון בוויקישיתוף אמנון ברנזון, באתר MusicBrainz (באנגלית) אמנון ברנזון, דף שער בספרייה הלאומית דבַר מה מתרונֵן בּוֹ ושָר, באתר News1 מחלקה ראשונה, 28 בנובמבר 2011 יעקב בר-און, ‏אמנון ברנזון: "אפשר לקחת ממני הכל, אבל לא את החלום", באתר מעריב אונליין, 27 בספטמבר 2017 אלי אלון, מת המפיק והזמר אמנון ברנזון, באתר News1 מחלקה ראשונה, 19 בנובמבר 2018 דוד אסף‏, פרידה מאמנון ברנזון, בבלוג "עונג שבת", נובמבר 2018 סיפור חייו של המפיק אמנון ברנזון, אלי אלון, דה-מרקר